AFRIKAANSE OPSOMMING: Regoor die wêreld is nommerplaatherkennings-tegnologie (NPH) gebruik om voertuigverwante misdaad in stedelike gebiede te bekamp. Kommersiële beskikbare NPHstelsels is egter duur en nie haalbaar vir grootskaalse aanneming in ontwikkelende lande nie. Die ontwikkeling van 'n laekostestelsel vereis 'n ingeligte benadering tot die keuse van 'n gepaste kamera, sowel as 'n realistiese begrip van die stelsel se vermoë onder verskillende omstandighede. Hierdie werk het die effek van opto-elektroniese- en omgewingsfaktore op die vermoë van voertuig-gemonteerde NPH-stelsels om lisensieplate korrek te identifiseer geondersoek. 'n Teoretiese NPH-kamera model was ontwikkel om die effek van verskillende kamera tipes te bestudeer, terwyl die effekte van beweging, oriëntasie en beligting in 'n reeks eksperimentele toetse geëvalueer was. Die mees invloedryke opto-elektroniese faktore was uitgeken as fokus, brandpuntafstand en beeldsensor resolusie. Nommerplate kon teoreties oor 'n groot gebied herken word deur die gebruik van 'n vaste-fokus primêre lens saam met 'n hoë-resolusie beeldsensor. Verder, was herkenning belemmer tydens hoë-spoed draaibewegings, sowel as in gevalle waar nommerplate teen 'n hoek, groter as 45°, weg van die kamera georiënteer was. In nagtoestande kon retroflekterende nommerplate op 'n afstand herken word vergelykbaar met dié van die dagtoestande, terwyl aankomende hoofligte akkurate herkenning belemmer het. Die opto-elektroniese model was nuttig bewys vir die keuse van 'n koste-effektiewe kamera, vir gebruik in 'n oopbron NPH-stelsel. Daarbenewens het die studie van omgewingsfaktore waardevolle insig voorsien rakende die beperkings van NPH-stelsels in verskeie omgewings- en verkeerstoestande.